માનવમિત્ર, સાણંદ : ગુજરાતમાં કાયદો અને વ્યવસ્થા કેટલી હદે પાંગળી થઇ ગઈ છે અને સમર્થ લોકો માટે કાયદો જેવી કોઈ વસ્તુ જ નથી તેનો એક કિસ્સો સામે આવ્યો છે. થોડા દિવસો પહેલા સાણંદમાં વ્યાજની ઉઘરાણી કરી રહેલા વ્યાજખોરોએ બજાર વચ્ચે એક પરિવારને લાકડી અને પાઈપથી માર્યો હોવાનો વિડીયો વાયરલ થયો હતો, જેમાં ભુપતસિંહ નામના વ્યક્તિ સામે પોલીસે ગુનો પણ નોંધ્યો હતો. આ આરોપી ગુનો નોંધાયા બાદ ફરાર હતો.